Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 31/12/5511	Žilina, 3.5.2013
EEČ : 2-43-215-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 22.3.2012, spisová značka 1 Pv 31/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 19.08.2010 v presne nezistenom čase bez súhlasu distribútora elektrickej energie opätovne pripojil odberné miesto č. XXXXX nachádzajúce sa na adrese Veľké Rovné č. 59, okr. Bytča, na odber elektrickej energie a to tak, že hlavný istič, ktorý pracovníci Stredoslovenskej energetiky, a.s. Žilina dňa 19.08.2010 po tom, čo za odber elektrickej energie XXXXX prestal platiť, nechali vo vypnutej polohe a zaplombovali proti svojvoľnému zapnutiu, opätovne dal do zapnutej polohy a vodiče s prívodom elektrickej energie v mieste elektromera opätovne pripojil k elektroinštalácii rodinného domu na uvedenej adrese, pričom porušil plomby na elektromere a následne neoprávnene odoberal elektrickú energiu po dobu deviatich dní do 27.08.2010, čím svojím konaním spôsobil spol. XXXXX, škodu vo výške 763,10 Eur.

Uznesením prokurátora Okresnej prokuratúry Žilina zo dňa 22.3.2012, spisová značka 1 Pv 31/12/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora OP Žilina sp. zn. 1Pv 31/12 zo dňa 22.03.2012, právoplatným dňa 03.04.2012, bolo podmienečne zastavené trestné stíhanie proti obvinenému XXXXX pre prečin výtržníctva krádeže podľa § 212 ods. 2 písm. e) Tr. zák. so skúšobnou dobou v trvaní 1 rok, ktorá uplynula dňa 03.04.2013, pričom obvinenému bola podľa § 216 ods. 3 Tr. por. súčasne uložená povinnosť, aby v priebehu skúšobnej doby uhradil poškodenej spoločnosti XXXXX škodu vo výške 763,10 Eur.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vzhľadom ku skutočnosti, že obvinený XXXXX počas skúšobnej doby viedol riadny život, nedopustil sa žiadneho protispoločenského konania a v zmysle správy probačného a mediačného úradníka Okresného súdu v Žiline uhradil poškodenej spoločnosti celú spôsobenú škodu vo výške 763,10 Eur, splnil tak všetky zákonné podmienky pre vyslovenie o osvedčení sa v skúšobnej dobe, a preto som rozhodol tak, ako je uvedené vo výrokovej časti tohto uznesenia. . 

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor